She's My Kind of Girl
She's My Kind of Girl je pjesma koju su napisali i izveli Benny Andersson i Björn Ulvaeus, koji su kasnije bili poznati kao članovi švedske pop grupe ABBA. Napisana za švedski erotski film Inga II: Zavođenje Inge, pjesma je snimljena u novembru/decembru 1969. godine, najvjerovatnije u studiju Europa Film Studios. Pjesma je izvorno objavljena u martu 1970. godine kao prva singl ploča gore navedena muzičara. Dvije godine kasnije singl je objavljen u Japanu, dostigao je prvo mjesto na ljestvici popularnosti i prodao se u pola miliona primjeraka. Zbog toga su Benny i Björn pozvani da nastupe na Svjetskom festivalu popularne pjesme u Tokiju, novembra 1972. godine, a sa sobom su doveli pjevačice Anni-Frid Lyngstad i Agnethu Fältskog. Pjesma je kasnije uvrštena na B stranu švedskog izdanja singla grupe ABBA Ring Ring (engleska verzija), te na album Ring Ring u nekim drugim zemljama (uprkos tome što je snimljena prije osnivanja grupe ABBA i bez doprinosa ostalih članova ovog muzičkog sastava, Agnethe Fältskog i Anni-Frid Lyngstad). Pjesma je neobična i po tome što je jedina pjesma u cijelom katalogu koja se pojavljuje kao lažni stereo snimak, a do danas ne postoji poznata mono verzija snimka ove pjesme. Također je korištena u erotskom filmu Inga II: Zavođenje Inge 1971. godine u režiji Josepha W. Sarnoa , zajedno s pjesmom "Ingina tema". Ovaj film je objavljen u SAD-a i Švedskoj, ali je postigao veći uspjeh u SAD-a.